stanford-oval/wikipedia huggingface dataset:
Ragnar Hyltén-Cavallius

Ragnar Hyltén-Cavallius vuonna 1909.
Ragnar Gösta Hyltén-Cavallius (27. marraskuuta 1885 Tukholma, Ruotsi – 15. lokakuuta 1970 Tukholma, Ruotsi) oli ruotsalainen näyttelijä ja ohjaaja. Hän oli koulutukseltaan lakitieteen kandidaatti. Hän oli näyttelijänä Helsingin Ruotsalaisessa teatterissa 1916–1920. Vuosina 1920–1928 hän toimi lähinnä elokuva-alalla ja vuosina 1928–1952 hän oli Tukholman kuninkaallisen teatterin ohjaaja.
Hänen isoisänsä oli kansatieteilijä Gunnar Hyltén-Cavallius
Muistelmat

Följa sin genius, 1960
Aiheesta muualla

Ragnar Gösta Hyltén-Cavallius, Svensk Filmdatabas
Ukrainan perustuslaki

Verh’ovna Radassa säilytettävä kopio Ukrainan perustuslaista
Perustuslain 20-vuotisjuhlavuoden kunniaksi lyöty juhlaraha
Ukrainan perustuslaki (ukr. конституція України, konstytutsija Ukrajiny) on Ukrainan tasavallan korkein laki.
Historia

Ensimmäinen perustuslain kaltainen dokumentti nykyisen Ukrainan alueella otettiin käyttöön 16. huhtikuuta 1710. Sen allekirjoittivat hetmani Pylyp Orlyk ja tämän alaisuudessa palvelleet Zaporižžjan kasakat. Siinä määriteltiin mm. ortodoksisuus alueen viralliseksi uskonnoksi, mutta kasakat olivat kuitenkin itsenäisiä Moskovan patriarkaatista. Tästä dokumentista käytetään joko nimeä Benderin perustuslaki tai Pylyp Orlykin perustuslaki.
Ukrainan nykyisen perustuslain hyväksyi Verh’ovna Rada 28. kesäkuuta 1996. Parlamentin 450 edustajasta 315 äänesti perustuslain hyväksymisen puolesta, ja se astui voimaan samana päivänä.
Perustuslain päivää vietetään Ukrainassa 28. kesäkuuta. Päivän viettäminen perustuu perustuslain 161. artiklaan.
Nykyisen perustuslain sisältö

Perustuslaissa on 15 kappaletta:
Yleiset periaatteet
Ihmis- ja kansalaisoikeudet sekä vapaudet ja vevollisuudet
Vaalit ja kansanäänestykset
Verh’ovna Rada
Ukrainan presidentti
Hallituksen ministerit ja muut toimeenpanevan vallan käyttäjät
Syyttäjänvirasto
Oikeuslaitos
Valtion rajat
Krimin autonominen tasavalta
Paikallishallinto
Perustuslakituomioistuin
Perustuslain muuttaminen
Loppusäädökset
Siirtymäsäädökset
Muutoksia

Perustuslakiin on sen historian aikana tehty käytännössä kaksi muutosta, joista ensimmäinen on tosin säädetty, kumottu ja säädetty sitten uudelleen.
Muutoksia > Imperatiivimandaatti

Imperatiivimandaatti (ukr. iмперативний мандат, imperatyvnyi mandat) tarkoittaa sitä, että kansanedustajien tulee kuulua siihen parlamenttiryhmään, jota hän on valituksi tullessaan edustanut, tai hän menettää paikkansa. Aloite tästä tehtiin joulukuussa 2004.
Perustuslakituomioistuin kumosi imperatiivimandaatin lokakuussa 2010, koska katsoi sen olevan perustuslain vastainen.
Helmikuussa 2014 parlamentti palautti imperatiivimandaatin 386 kansanedustajan tuella. Samassa yhteydessä osa presidentin vallasta siirrettiin hallitukselle ja parlamentille.
Muutoksia > Vuoden 2019 lisäys

Helmikuussa 2019 parlamentti hyväksyi perustuslain muutoksen, jonka nojalla Ukrainan strategisiksi tavoitteiksi asetettiin sekä EU:n että Naton jäsenyys.
Aiheesta muualla

Ukrainan perustuslaki presidentin kanslian kotisivuilla (ukrainaksi)
Rakkaimmat lauluni

| Rakkaimmat lauluni Marion Rung |
| --- | --- | --- |

Studioalbumin tiedot
 Julkaistu: 1982
 Tuottaja(t): Antti Hyvärinen
 Tyylilaji: iskelmä
 Levy-yhtiö: EMI
Marion Rungin muut julkaisut
| Moni-ilmeinen Marion 1980 | Rakkaimmat lauluni 1982 | 18 toivotuinta 1982 |
Rakkaimmat lauluni on Marion Rungin vuonna 1982 julkaistu albumi.
Kappaleet

| --- | --- |
 A-puoli Ensi Vuonna (Bashana-haba-ah) – 3.18  Häätanssi – 2.06  Rauhan Kuningas (Osseh Shalom) – 3.10  Aamulaulu (Und der rebe singt) – 3.12  Mirjamin valssi (Vi iz dus gesele) – 3.26  Mä kokeilen (Abi gezunt) – 2.23 :  B-puoli Hora – 2.32   Dona dona – 3.24  Josef Josef (Joseph Joseph) – 2.32  En pelkää rakastaa (I Love You Much Too) – 2.28  Ilo suurin (Der rebe elimelach) – 3.23  Äitini (Mom-e-lee) – 3.34
Aiheesta muualla

Rakkaimmat lauluni discogs.com -sivustolla (englanniksi)
Rapalje

Rapalje esiintyy vuonna 2008.
Rapalje on hollantilainen yhtye, joka soittaa irlantilaista, skotlantilaista ja hollantilaista kansanmusiikkia. Rapalje esittää kappaleensa hollanniksi ja englanniksi.
Alkuperäiseen kokoonpanoon kuului Dieb, William ja Maceál. Myöhemmin yhyeeseen vakiintui neljäs jäsen David. Jokainen jäsen pukeutuu esiintyessään kilttiin. Rapaljen kappaleissa soitetaan muun muassa viulua, harmonikkaa, tinapilliä, bodhránia, huuliharppua sekä säkkipilliä.
Albumit

1998: Into Folk
2000: Rakish Paddies
2001: Alesia
2004: ♠ (Albumilla ei ole nimeä, vaan pata-symboli)
2004: ♦ (Albumilla ei ole nimeä, vaan ruutu-symboli)
2007: Celtic Fire; LIVE-kokoelma
2008: Live DVD
Rapalan kartano

Rapalan kartano sijaitsee Rapalan kylässä Sysmän kunnassa.
Tandefeltien aatelissuku sai Rapalan kartanon läänityksekseen 1500-luvulla. Kartanoa käytettiin syrjäisen sijaintinsa vuoksi sivutilana.
Kartano päätyi 1800-luvun lopulla jämsäläiselle talonpojalle ja valtiopäivämiehelle Severus Konkolalle sekä edelleen hänen tyttärelleen Anni Konkolalle ja tämän aviomiehelle Rudolf Waldenille. Kartanon päärakennuksen ja tilanhoitajan asunnon uudistukset suunnitteli arkkitehti W. G. Palmqvist vuosina 1918–1919. Kartano on yksityiskäytössä.
Aiheesta muualla

Sysmän rakennetun kulttuuriympäristön selvitys (Arkistoitu – Internet Archive)
Puolan ympäriajo 2016

Puolan ympäriajo 2016 oli järjestyksessään 73. Puolan ympäriajo. Se alkoi 12. heinäkuuta Radzyminista ja päättyi Krakovaan 18. heinäkuuta 2016.
Tim Wellens voitti kokonaiskilpailun, Fabio Felline oli toinen ja Alberto Bettiol kolmas.
Etapit

| Etappi | Päivä | Reitti | type | Pituus (km) | Voittaja | Kokonaiskilpailun johtaja |
| --- | --- | --- | --- | --- | --- | --- |
| 1  | 12. heinäkuu | Radzymin – Varsova | Tasamaaetappi | 135 |  Davide Martinelli |  Davide Martinelli |
| 2  | 13. heinäkuu | Tarnowskie Góry – Katowice | Tasamaaetappi | 153 |  Fernando Gaviria |  Fernando Gaviria |
| 3  | 14. heinäkuu | Zawiercie – Nowy Sącz | Keskivaikea vuorietappi | 240 |  Niccolò Bonifazio |  Fernando Gaviria |
| 4  | 15. heinäkuu | Nowy Sącz – Rzeszów | Keskivaikea vuorietappi | 218 |  Fernando Gaviria |  Fernando Gaviria |
| 5  | 16. heinäkuu | Wieliczka – Zakopane | Vuorietappi | 225 |  Tim Wellens |  Tim Wellens |
| 6  | 17. heinäkuu | Terma Bukovina – Bukowina Tatrzańska | Vuorietappi | 194 | cancellation of the stage |  Tim Wellens |
| 7  | 18. heinäkuu | Krakova – Krakova | Henkilökohtainen aika-ajo | 25 |  Alex Dowsett |  Tim Wellens |
Rahat ja pois

| Rahat ja pois Ne Luumäet |
| --- | --- | --- |

Kokoelmalevyn tiedot
 Äänitetty : 1986–1999
 Julkaistu: huhtikuu 1999
 Formaatti: CD
 Tyylilaji: ramopunk
 Kesto: 46.42
 Levy-yhtiö: Poko Records
Ne Luumäet -yhtyeen muut julkaisut
| Kiitos ja anteeks 1993 | Rahat ja pois 1999 | Hälyä ja pölyä 2012 |
Rahat ja pois on Ne Luumäet -yhtyeen kokoelmalevy. Se julkaistiin alun perin huhtikuussa 1999 ja uudelleen vuonna 2011. Levy sisältää Ne Luumäkien suurimmat hitit vuosilta 1986–1993 sekä uudet kappaleet ”Tiedän mitä teit viime kesänä” ja ”Autopartio 525” vuodelta 1999.
Kappaleet

Onnellinen perhe – 3.49
Tuomari – 2.49
Läski presidentiksi – 2.18
Motelli (kutsukaa poliisi) – 2.56
Tiedän mitä teit viime kesänä – 2.26
Rokkitähti – 2.03
Kesäloma on kesällä – 2.23
Autopartio 525 – 2.01
Mä tahdon töihin virastoon – 2.23
Sheena se taas on – 3.11
Niin kuin ennenkin – 1.47
Lumiukko bop – 2.00
Siinä on punk Kari – 2.25
Hiekkaa Hietarannan – 1.31 (live)
Tappajatomaattien hyökkäys – 1.33 (live)
2000 raivohullua – 1.55 (live)
Jos en sua saa – 2.20 (live)
Niksulaan – 1.25
Kadunlakaisija – 2.49
Maauimalaan – 1.58
Arvostelut

Soundi:
Rapala

Rapala tarkoittaa ainakin seuraavia:
Rapala, kylä Sysmässä
Rapala VMC, suomalainen kalastusvälineitä valmistava yritys
Sukunimenä

Ensio Rapala (1934–2023), yrittäjä ja yritysjohtaja, teollisuusneuvos, Lauri Rapalan poika
Lauri Rapala (1905–1974), maailman suurimman uistintehtaan perustaja, talousneuvos
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rapala”, voi hakea sivunnimihaulla, laajalla sivunnimihaulla tai tekstihaulla.
Rationalisointi

Rationalisointi eli rationalisaatio voi tarkoittaa seuraavia asioita:
rationalisointi, järjellisen (rationaalisen) selityksen antaminen jollekin
rationalisointi, psykologinen mekanismi, jossa asiat selitetään oman edun mukaisesti
rationalisointi, liike-elämässä toimintojen tarkoituksenmukaistaminen
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rationalisointi”, voi hakea sivunnimihaulla, laajalla sivunnimihaulla tai tekstihaulla.
Päiväkirja 1995–2008

| Päiväkirja 1995–2008 |
| --- | --- |

Kirjailija:  A. W. Yrjänä
Kieli:  suomi
Genre:  päiväkirja
Kustantaja:  Johnny Kniga
Julkaistu:  2009
Ulkoasu:  sidottu
Sivumäärä:  469
ISBN:  978-951-0-35454-4
Löydä lisää kirjojaKirjallisuuden teemasivulta
Päiväkirja 1995–2008. Taiteesta ja elämästä on vuonna 2009 Johnny Knigan julkaisemana ilmestynyt A. W. Yrjänän päiväkirja.
Aiheesta muualla

Hakkarainen, Juho: Luomisen tuskaa Aviisi 13/2009.
Hurskainen, Antti: Päiväkirja Desibeli.net 2.11.2009.
Valkonen, Tero: Elämä äärimmäisen kysymyksen kanssa Helsingin Sanomat 6.9.2009.
Rakkauden jumalatar

| Rakkauden jumalatar> Mighty Aphrodite |
| --- | --- |

Ohjaaja:  Woody Allen
Käsikirjoittaja:  Woody Allen
Tuottaja:  Robert Greenhut
Säveltäjä:  Dick Hyman
Kuvaaja:  Carlo Di Palma
Leikkaaja:  Susan E. Morse
Pääosat:  Woody Allen   Helena Bonham Carter   Mira Sorvino
Valmistustiedot
Valmistusmaa:  Yhdysvallat
Tuotantoyhtiö:  Miramax Films
Levittäjä:  Miramax Netflix
Ensi-ilta:   27. lokakuuta 1995  30. elokuuta 1996
Kesto:  95 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Rakkauden jumalatar (engl. Mighty Aphrodite) on Woody Allenin ohjaama ja käsikirjoittama yhdysvaltalainen komediaelokuva, jossa päärooleissa esiintyvät Allen itse sekä Helena Bonham Carter ja Mira Sorvino. Elokuva valmistui vuonna 1995.
Sorvino voitti sivuosaroolistaan Oscarin ja Golden Globen sekä oli ehdolla Bafta- ja SAG-palkinnon saajaksi. Lisäksi Woody Allen oli ehdolla parhaan alkuperäisen käsikirjoituksen Oscarista.
Juoni

Lenny (Woody Allen) ja Amanda (Helena Bonham Carter) ovat aviopari, joka ei pysty saamaan omia lapsia, ja he päättävät adoptoida vauvan. Lapsen kasvaessa ja osoittautuessa älykkääksi Lenny tulee pakkomielteisen uteliaaksi lapsen biologisista vanhemmista.
Lopulta Lenny löytää adoptiolapsensa äidin Lindan (Mira Sorvino): tämä on prostitoitu ja osa-aikainen pornotähti, eikä hän juuri ole kiinnostunut henkisistä asioista. Lenny tahtoo kohentaa Lindan elämäntilannetta mutta joutuu taistelemaan tämän parittajaa ja yhteiskuntaa vastaan.
Näyttelijät

| 0 | 1 | 2 |
| --- | --- | --- |
|  Woody Allen  | … |  Lenny   |
|  F. Murray Abraham  | … |  Leader   |
|  Helena Bonham Carter  | … |  Amanda   |
|  Donald Symington  | … |  Amandan isä   |
|  Claire Bloom  | … |  Amandan äiti   |
|  Olympia Dukakis  | … |  Jocasta   |
|  Michael Rapaport  | … |  Kevin   |
|  Mira Sorvino  | … |  Linda Ash   |
Rail Simulator

| Rail Simulator |
| --- | --- |

Kehittäjä:  Kuju Ltd. (käännä suomeksi)
Julkaisija:  Electronic Arts
Jakelija:  Electronic Arts
Pelimoottori:  PhysX
Julkaistu:  2007
Lajityyppi:  simulaatiovideopeli
Pelimuoto:  yksinpeli
Ikäluokitus:  ESRB: Kaikenikäisille  PEGI 3  USK 0 
Alusta:  Microsoft Windows
Jakelumuoto:  DVD
Lisää peliartikkeleitaVideopelien teemasivulla
Rail Simulator on junasimulaattori, jossa ohjataan veturia. EA julkaisi pelin marraskuussa vuonna 2007. Pelissä on viisi rataosuutta josta kolme on Isosta-Britanniasta ja yksi Saksasta ja yksi Amerikasta. Pelissä voi ohjata höyry-, diesel- tai sähköveturia. Pelissä voi lisäksi luoda ja muokata omia rataosuuksia. Sessio päättyy jos tehtävä on onnistunut tai juna suistuu raiteilta tai kolaroi toiseen junaan.
Pelin seuraaja on RailWorks joka julkaistiin heinäkuussa vuonna 2009 Steamista ja siihen julkaistaan edelleen lisää vetureita mutta ne pitää maksaa. RailWorks sisältää uusia rataosuuksia, tehtäviä ja vetureja. Pelissä on kaksi tehtävämuotoa: vapaa ajo ja tehtäväskenaario. Vapaa ajossa voi valita junan mutta siinä ei ole tehtäviä. Tehtäväskenaariossa ajetaan sillä junalla joka on tehtävässä määrätty. Jos ajat ylinopeutta, niin nopeutesi kohta muuttuu punaiseksi.
Pelin rataeditorissa voi tehdä omaa rataa loputtomasti. Rataeditorin lisäksi on tehtäväeditori jossa voi tehdä omia tehtäviä. Oman rataosuuden voi lukita jolloin ei voi muokata osuutta. Radan lisäksi voi tehdä teitä, aitoja, laitureita ja laittaa taloja ja  muuta objektia. Jos laittaa radan, niin voi säätää nopeusrajoituksen, lisätä ajojohtimen tai valita ratatyypin ja ratapätkän pituuden. Ennen radanlaittamista, niin voi valita ratatyypin, radan lukumäärä (1-32), nouseeko vai laskeeko rata ja onko vaihde automaattinen tai käsin käännetävä. Radalle voi laittaa Siipiopastimen tai Valo-opastimen, lisäksi voi laittaa sivuraide markkerin, laituri markkerin tai tankkauspisteitä ja ne voi nimetä, lisäksi kääntöpöytiä voi laittaa. Ratatyyppien mittajärjestelmä riippuu eri ratatyypistä. Ainoastaan Hagen-Siegen ratatyypin nopeus mitataan kilometreinä tunnissa, muissa taas maileina. Tehtäväeditorissa voi laittaa vetureja tai vaunuja radalle, valita päivämäärän, valita kellonaika, vuodenajan ja sään.
Rataosuudet

Oxford-Paddington
Bath-Templecomble
York-Newcastle
Hagen-Siegen
Cajon Pass
Seebergbahn (Railworks)
Hedborough North (Railworks)
Castle Rock (Railworks)
Veturit

Black 5
7F höyryveturi
Class 43 (HST)
Class 47
Class 55
Class 101 (sähköveturi)
Class 166
Class 294 (Saksalainen dieselveturi)
Class 37 (Vain Railworksissa)
V200 (Saksalainen veturi ja vain RailWorksissa)
SD40-2
F7 dieselveturi
ES44AC dieselveturi
Joillakin vetureilla on useampi väritys. Veturit saavat uusia värityksiä RailWorks pelissä.
Päiväkirja (Laura Voutilaisen albumi)

| Päiväkirja Laura Voutilainen |
| --- | --- | --- |

Studioalbumin tiedot
 Julkaistu: 6. lokakuuta 2003
 Formaatti: CD
 Tyylilaji: pop
 Levy-yhtiö: Warner Music
Listasijoitukset
  24.
Laura Voutilaisen muut julkaisut
| Puolet sun auringosta 2001 | Päiväkirja 2003 | Tässä hetkessä 2005 |
Päiväkirja on Laura Voutilaisen kuudes albumi, joka julkaistiin 6. lokakuuta 2003. Se debytoi Suomen virallisen listan sijalla 24.
Kappaleet

Päiväkirja – 3.36
Uudelleen – 3.19
Nukke – 3.49
Odotan niin – 3.27
Stereofoniaa – 4.18
Pakkomielle – 3.58
Paikkaan parhaaseen – 3.27
Sano – 3.35
Jos mä tuun niin mä jään – 3.25
Minä ja hän – 3.53
Miehen kyynelistä – 4.05
Yö vain aikaa meille jää – 4.13
Rahat Fateh Ali Khan

| Rahat Fateh Ali Khan |
| --- | --- |
 Rahat Fateh Ali Khan vuonna 2014.
Henkilötiedot
Syntynyt: 9. joulukuuta 1974 (ikä 49) Faisalabad, Punjab, Pakistan
Ammatti:  muusikko
Sukulaiset:  Nusrat Fateh Ali Khan
Muusikko
Aktiivisena:  1997–
Tyylilajit:  Qawwali, filmi ja gaseeli 
Soittimet:  laulu, harmoni
Aiheesta muualla
www.rahatfatehalikhan.net
  [ Muokkaa Wikidatassa ] [ ohje ]  
Rahat Fateh Ali Khan (urduksi ‏راحت فتح علی خان‎, Rāhat Fateh Alī Xān; s. 9. joulukuuta 1974 Faisalabad, Punjab, Pakistan) on pakistanilainen muusikko, joka esittää pääasiassa qawwaleita, suufimuslimien uskonnollista musiikkia. Khan on yksi Pakistanin suurimmista ja parhaiten palkatuista laulajista. Hän on Nusrat Fateh Ali Khanin veljenpoika, Farrukh Fateh Ali Khanin poika ja qawwali-laulaja Fateh Ali Khanin pojanpoika. Qawwalin lisäksi hän esittää myös ghazaleja ja muuta kevyttä musiikkia. Hän on myös suosittu playback-laulajana Intian hindinkielisessä elokuvateollisuudessa ja Pakistanin elokuvateollisuudessa.
Palkinnot

ARY Film Awards
2014: Paras mieslaulaja – ”Pata Yaar Da” (Zinda Bhaag)
2016: Paras mieslaulaja – ”Saroor De” (Halla Gulla)
BIG Star Entertainment Awards
2010: Paras mieslaulaja – ”Tere Mast Mast Do Nain” (Dabangg)
Filmfare Awards
2011: Paras mieslaulaja – ”Dil To Bachcha Hai” (Ishqiya)
Hum Awards
2015: Paras alkuperäinen soundtrack – ”Sadqay Tumhare” (Sadqay Tumhare)
International Indian Film Academy Awards
2011: Paras mieslaulaja – ”Tere Mast Mast Do Nain” (Dabangg)
London Asian Film Festival
2012: Paras musiikkilahjakkuus elokuvassa – ”Koi Dil Mein” (Tamanna)
Masala Lifestyle Popular Choice Awards
2008: Paras aasialainen konsertti
Mirchi Music Awards
2010: Paras suufiperinteen kappale – ”Sajda” (Nimeni on Khan)
2010: Vuoden miesvokalisti – ”Tere Mast Mast Do Nain” (Dabangg)
2014: Vuoden indipop-kappale – ”Rab Jaane” (Back 2 Love)
Pakistan Media Awards
2011: Paras mieslaulaja
2013: Paras mieslaulaja
Producers Guild Film Awards
2011: Paras mieslaulaja – ”Dil To Bachcha Hai” (Ishqiya)
PTC Punjabi Film Awards
2013: Paras mieslaulaja – ”Akhiyan” (Mirza – The Untold Story)
Screen Awards
2010: Paras mieslaulaja – ”Aaj Din Chadheya” (Love Aaj Kal)
2011: Paras mieslaulaja – ”Dil To Bachcha Hai” (Ishqiya)
The Musik Awards
2008: Paras alkuperäinen soundtrack – ”Bharday Jholy” (Bharday Jholy)
UK Asian Music Awards
2010: Paras kansainvälinen esiintyjä
2012: Vuosikymmenen kansainvälinen taiteilija
2012: Paras kansainvälinen esitys
2012: Myydyin lataus – ”Teri Meri” (Dabangg)
Aiheesta muualla

Kuvia tai muita tiedostoja aiheesta Rahat Fateh Ali Khan Wikimedia Commonsissa
Rahat Fateh Ali Khan Internet Movie Databasessa. (englanniksi)
Valeri Harlamov

| Valeri Harlamov |
| --- | --- |

Henkilötiedot
Syntynyt: 14. tammikuuta 1948 Moskova, Neuvostoliitto
Kuollut: 27. elokuuta 1981 (33 vuotta) Moskovan alue, Neuvostoliitto
Kansalaisuus:   Neuvostoliitto
Jääkiekkoilija
Pelipaikka:  hyökkääjä
Maila:  vasen
Sarja:  Venäjän jääkiekon superliiga
Pelaajaura
Pääsarjaura:  1967–1981
Seurat:  TsSKA
Hockey Hall of Fame
 2005 
| Mitalit> Maa:   Neuvostoliitto.Miesten jääkiekko. Olympialaiset  | Mitalit> Maa:   Neuvostoliitto.Miesten jääkiekko. Olympialaiset  | Mitalit> Maa:   Neuvostoliitto.Miesten jääkiekko. Olympialaiset  | Maa:   Neuvostoliitto> Miesten jääkiekko. |
| --- | --- | --- | --- |
|  Kultaa | Sapporo 1972 | jääkiekko |  |
|  Kultaa | Innsbruck 1976 | jääkiekko |  |
|  Hopeaa | Lake Placid 1980 | jääkiekko |  |
Valeri Borisovitš Harlamov (ven. Валерий Борисович Харламов, 14. tammikuuta 1948 Moskova, Venäjän SFNT, Neuvostoliitto – 27. elokuuta 1981 Solnetšnogorsk, Moskovan alue, Neuvostoliitto) oli neuvostoliittolainen jääkiekkoilija, kaksinkertainen olympiavoittaja ja kahdeksankertainen maailmanmestari. Harlamov teki 193 maalia 292 maaottelussa. Hän on Neuvostoliiton jääkiekkomaajoukkueen kaikkien aikojen tehotilaston kolmannella sijalla.
Harlamovia pidetään yhtenä kaikkien aikojen taitavimpana jääkiekkoilijana. Hänet äänestettiin yhtenä kuudesta pelaajasta vuosisadan tähdistökentälliseen International Ice Hockey Federation 's (IIHF):n kyselyssä  56 asiantuntijan ja 16 kansallisuudesta koostuvan ryhmän mukaan . Hän oli tunnetun hyökkäysketjun Mihailov-Petrov-Harlamov vasen laitahyökkääjä. Hän kykeni yhdistämään nopeuden mailankäyttöön ainutlaatuisella tavalla.
Harlamov teki lopullisen kansainvälisen läpimurtonsa vuoden 1972 Summit Series -sarjassa Kanadaa vastaan. Ensimmäisessä kohtaamisessa hän oli kentän paras pelaaja. Kuudennessa pelissä Bobby Clarke sivalsi mailalla Harlamovia nilkkaan, ja monet ovat arvelleet tämän kääntäneen tiukan kahdeksanosaisen sarjan lopullisesti Kanadalle. Vuoden 1976 ensimmäiseen Kanada-cupiin hän ei voinut osallistua loukkaantumisen takia.
Hän edusti koko seurajoukkueuransa useiden muiden maansa huippupelaajien tavoin armeijan joukkuetta Moskovan TsSKA:ta.
Valeri Harlamov kuoli auto-onnettomuudessa 27. elokuuta 1981.
Muuta

Venäläiset tähtipelaajat Ilja Kovaltšuk ja Jevgeni Malkin kantavat numeroita 17 ja 71 (käänteinen 17) Valeri Harlamovin kunniaksi.
Harlamovin mukaan on nimetty yksi KHL-liigan neljästä divisioonasta.
Saavutuksia ja palkintoja

Neuvostoliiton mestari 11 kertaa vuosina 1968, 1970, 1971, 1972, 1973, 1975, 1977, 1978, 1979, 1980, 1981
Jääkiekon maailmanmestaruuskilpailuissa kultaa 1969, 1970, 1971, 1973, 1974, 1975, 1978 ja 1979; pistetilaston voittaja ja paras maalintekijä 1972; paras hyökkääjä 1976; tähdistössä 1972, 1973, 1975 ja 1976
Neuvostoliigan maalipörssin voitto 1971
Valinta Neuvostoliiton tähdistökentälliseen 1971, 1972, 1973, 1974, 1975, 1976, 1978
Neuvostoliigan pistepörssin voitto 1972
Olympialaisissa kultaa 1972, 1976 ja hopeaa 1980
Valinta Kansainvälisen jääkiekkoliiton tähdistökentälliseen 1972, 1973, 1975 ja 1976
Neuvostoliiton paras jääkiekkoilija 1972 ja 1973
IIHF Hall of Fameen 1998
Hockey Hall of Fameen 2005
Valinta Kansainvälisen Jääkiekkoliiton vuosisadan tähtikentälliseen 2008
Aiheesta muualla

Kuvia tai muita tiedostoja aiheesta Valeri Harlamov Wikimedia Commonsissa
Rahavaranto

Rahavaranto on makrotaloudellinen käsite, joka viittaa rahan määrään taloudessa. Koska raha on periaatteessa mitä tahansa, mitä voidaan käyttää velan kuittaamiseen, rahavarannolle on useita määritelmiä.
Tekijät

Esimerkiksi Euroalueen määritellyt rahavarannot, joita Euroopan keskuspankki seuraa ovat:
M1: liikkeessä olevat setelit ja kolikot sekä yön yli, eli heti nostettavissa olevat, pankkitalletukset. Käytetään myös nimitystä suppea raha.
M2: yhteenlaskettuna M1, alle 2 vuoden maturiteetin määräaikaistalletukset sekä 3 kk:n aikana irtisanottavissa olevat talletukset.
M3: yhteenlaskettuna M2 sekä euroalueen rahalaitosten liikkeeseen laskemia instrumentteja, mm. takaisinostositoumuksin myytyjä arvopapereita, rahamarkkinarahastojen osuuksia ja enintään kahden vuoden maturiteettisia velkapapereita.
Näistä vain M1 on täysin likvidejä varoja, mutta M3 on puolestaan keskeisin rahavarannon mittari.
Usein käytetään myös käsitettä M0, joka tarkoittaa yleisön hallussa olevia seteleitä ja kolikoita sekä muiden pankkien talletuksia keskuspankissa.
Rahavarannon muutokset

Rahavarannon määrä ja inflaatio ovat läheisesti riippuvaisia toisistaan. Teoriaa kausaalisesta suhteesta rahamäärän, rahan kiertonopeuden, BKT:n ja hintatason välillä kutsutaan rahan kvantiteettiteoriaksi.
Rahavarannon määrään vaikuttaa oleellisesti myös ns. likviditeettiaste kertoimella 1/L (kerroin johdettavissa suoraan suppenevan geometrisen sarjan summasta), jossa L on siis likviditeettiaste.
Aiheesta muualla

Kuvia tai muita tiedostoja aiheesta Rahavaranto Wikimedia Commonsissa
Tšekin tasavallan TT-ajot

Radan kartta.
Masarykin radan (Brnon rata) ratasuunnitelma vuodesta 1930 yhdistettynä.
Tšekin tasavallan TT-ajot on moottoripyöräkilpailu, joka kuuluu moottoripyörien maailmanmestaruussarjaan.  Vuoteen 1993 kilpailu oli Tšekkoslovakian TT-ajot. Vuodesta 1965 kilpailu on kuulunut maailmanmestaruussarjaan vuodesta 1965. Vuosina 1982–1987 se kuului vain Euroopan-mestaruussarjaan.
Kilpailu on pidettu vuodesta 1987 Masarykin radalla, historiallisella radalla joka kulkee Länsi-Brnon kaduilla ja lähikylissä, muun muassa Bosonohyssa ja Žebětínissä.